Case ID: 1095856
Sentence 19: Təkrar apellyasiya baxışı zamanı keçirilən məhkəmə iclaslarında iştirak edən cavabdeh və onun nümayəndəsi (vəkili) apellyasiya şikayətinin dəlillərini müdafiə edərək məhkəmənin uşağın mənafeyinə zidd qərar qəbul etdiyini, qanuni qüvvədə olan məhkəmə aktının olmasını nəzərə almadığını, bununla həm də prosessual pozuntuya yol verdiyini irəli sürmüş, şikayətin təmin olunmasını xahiş etmişlər.Təkrar apellyasiya baxışı zamanı keçirilən əvvəlki məhkəmə iclasında iştirak edən iddiaçı iddia ərizəsinin məzmununa uyğun izahat verərək uşağın artıq onunla birlikdə Gürcüstan Respublikasında yaşadığını və həmin ölkədə təhsil aldığını bildirməklə qətnamənin dəyişdirilmədən saxlanılmasını xahiş etmiş, uşağı məhkəmə iclasına gətirməsi tələb olunmasına baxmayaraq sonrakı məhkəmə iclaslarına gəlməmiş, onun məhkəmə iclasında iştirak edən vəkili isə qətnamənin qanuni olduğunu bildirmişdir.